**PRIPREMA ZA IZVOĐENJE NASTAVNOG SATA IZ HRVATSKOGA JEZIKA**

II. OPĆI METODIČKI PODACI

Nadnevak održavanja nastavnog sata:

Razred i odjel u kojem se sat održava: *1.*

Nastavni predmet: *hrvatski jezik*

Vrsta nastavnog sata (javni, individualni): *javni sat*

Vremensko trajanje sata: *45 min.*

Mjesto održavanja sata: *učionica*

III. PRIPREMA NASTAVNOG SATA

Programsko područje (nastavna cjelina): *medijska kultura*

Nastavna tema: *animirani film*

Ključni pojmovi: *Dječja priča, slijed događaja, lik u filmu*

# Obrazovna postignuća: *primati (recepcija) primjerene dječje filmove: zamijetiti i odrediti slijed događaja u filmu; ispričati filmsku priču kratkoga crtanoga filma; razlikovati glavne i sporedne likove u filmu*

Nastavna jedinica (prema izvedbenom programu): *interpretacija animiranoga filma «Bijela priča“ Borivoja Dovnikovića*

Vrsta nastavnog sata: *obrada novoga gradiva*

Izvori za izradu priprave:

* Babić, S., Finka, B., Moguš, M.(2000.): **Hrvatski pravopis**; *Školska knjiga*, Zagreb
* Bežen, A.: (2005.): **Metodički pristup književnosti i medijskoj kulturi**; *Profil*
* Mikić, K.: **Film i drugi mediji**;(2005.): *Učiteljska akademija Sveučilišta u Zagrebu*
* Težak, S.: **Metodika nastave filma**;(1999.): *Školska knjiga*, Zagreb
* **Nastavni plan i program za osnovnu školu**; (2006.)*Ministarstvo znanosti, obrazovanja i športa*, Zagreb

**IV. NAOBRAZBENA ZADAĆA NASTAVNOG SATA/NASTAVNE** **JEDINICE:**

* Metodika nastave filma uključuje animirani film sa svim njegovim podvrstama: crtani, lutkarski, kolažni, grafički, kompjutorski film.
* Zadaća je učenike uvesti u svijet filma kao umjetnosti ne samo slike nego i umjetnosti pokreta. Film postaje slika u pokretu.
* Upoznati učenike sa sadržajem animiranog filma «Bijela priča»

**Zadaće nastavnog sata**

*Zadaće nastavnog sata su uopćene i sažetije odrednice kojima se usmjerava cjelokupan odgojno-obrazovni proces, odnosno nastava.*

Zadaće ovog nastavnog sata su upoznavanje učenika sa sadržajem animiranog filma „Bijela priča”, pomoću problemskih pitanja oblikovati sud o liku i njegovim postupcima, odrediti pouku filma, razvijati usmeno i pisano izražavanje, potaknuti učenike na intelektualnu aktivnost, opaziti filmska izražajna sredstva.

**V. ZADATCI NASTAVNE JEDINICE:**

1. ***ZADATCI IZOBRAZBE:***

FILMSKO-OBRAZOVNI:

Stjecanje jedne ili više spoznaja o filmu, utvrđivanje i provjeravanje filmskog znanja.

Učenici usvajaju određenu građu, generalizaciju i činjenice koje proizlaze iz nastavnih sadržaja.

* upoznavanje s animiranim filmom
* usvojiti spoznaje o filmu kao umjetnosti ozvučene slike u pokretu: objasniti da je film umjetnost namjenjen publici. Gleda se u posebnom prostoru za projekciju ili (kino) ili bilo gdje drugdje (video)
* usvojiti pojam crtanog filma --- oživljavanje slike u pokretu
* osvijestiti sadržaje crtanog filma
* određivanje glavnih i sporednih likova filma, te njihovih osobina
* uočavanje redoslijeda događaja u filmu
* spoznati osnovne izražajne vrijednosti filma: uočiti filmska izražajna sredstva: boja, zvuk i pokret
* promotriti sadržaj crtanog filma s različitih aspekata: zabavnog, etičkog, obrazovnog

OPĆEOBRAZOVNI:

* stjecanje, proširivanje, produbljivanje i utvrđivanje znanja iz drugih područja: iz jezika, književnosti, povijesti, zemljopisa, biologije, likovnih umjetnosti, muzike, psihologije, filozofije, sociologije itd.

JEZIČNO-KOMUNIKACIJSKI:

* osposobljavati učenike za pravilno i potpuno izražavanje na hrvatskom književnom jeziku
* razvijati sposobnost uspješnog i argumentiranog sudjelovanja u razgovoru i iznošenja vlastitog mišljenja
* izraziti doživljaj filma u cjelini
* samostalno prepričati fabularni tijek filmske priče
* izdvojiti pojedinosti u opisu i karakterizaciji likova
* izraziti vlastiti kritički osvrt na odgledani film
* bogaćenje leksika

FILMSKO- KOMUNIKACIJSKI:

Osposobljavanje za primanje i eventualno odašiljanje poruke filmom

1. ***ZADATCI SPOSOBNOSTI:***

FILMSKE SPOSOBNOSTI

* razvijati sposobnost doživljavanja i razumijevanja filmskog djela
* razvijati sposobnosti asocijativnog povezivanja filma i svakodnevnog života
* razvijanje interesa za crtani film i uočavanje velikih mogućnosti izražavanja putem crtanog filma
* izdvojiti pouku filmske priče

OPĆE SPOSOBNOSTI

* razvijati sposobnosti promatranja i uočavanja
* razvijati sposobnosti promišljanja i logičkog zaključivanja
* razvijanje izražajnih i misaonih sposobnosti
* percepcija detalja
* osposobljivanje za komunikaciju s medijima: kazalištem, filmom, radijem, tiskom, stripom, računalom.
* primanje (recepcija) kazališne predstave, filma, radijske i televizijske emisije

FUNKCIONALNI

* razvijanje psihičkih funkcija, posebice sposobnosti promatranja, zapažanja, logičkog i kritičkog mišljenja, stvaralačkog maštanja

1. ***ZADATCI ODGOJA:***

FILMSKO-ODGOJNI

* razvijanje ljubavi prema filmu kao cjelovitom umjetničkom djelu, a ne samo sredstvu razonode
* njegovanje ljubavi za film
* upoznavanje filma kao medija i mogućnosti njegova izražavanja
* razvijati naviku posjećivanja filmskih projekcija izvan škole
* utjecati na svijest učenika o povezanosti filmske umjetnosti s umjetnošću uopće
* osposobiti učenika za svjesno, sigurno i kritičko primanje poruka s ekrana
* razviti estetsku osjetljivost učenika, posebice sposobnost otkrivanja estetskih vrijednosti filma
* razviti umne i imaginacijske sposobnosti učenika, aktivirati stvaralačku maštu
* omogućiti djetetu da stjecanjem filmske naobrazbe usvaja svjetonazor po kojem će se spontano razvijati u kritičku, slobodnu i stvaralačku ličnost, korisnu sebi, svojoj zajednici i svijetu u kojem živi.

OPĆE-ODGOJNI

* poticanje učenika na aktivnost i sudjelovanje u radu
* razvijati samostalnost učenika u radu
* razvijati i poticati navike slušanja i poštivanja sugovornika
* razvijati učenikove moralne, društvene i estetske osobine
* razvijanje komunikacije
* razvijanje etičke, društvene, humanističke svijesti i sklonosti da se prema tome usmjeri vlastitio ponašanje i djelovanje.

**VI. NASTAVNE METODE:**

metoda pokazivanja/demonstracije:

* audiovizualna pokazivanja: projekcija zvučnih filmova i tv emisija, kompjutorskih programa itd.
* vizualna pokazivanja: dijafilmova, nijemih filmova, fotografija, crteža, slika, knjiga, časopisa...
* auditivno pokazivanje: reprodukcija zvučnih snimaka( šumovi, glazba, različiti zvučni efekti...)

metoda usmenog izlaganja- metoda upućivanja s nastavnikove strane (doživljajno-spoznajna motivacija, najava animiranog filma „Bijela priča“, davanje uputa za rad u skupinama ). Naglasak treba staviti na učenikovo pripovijedanje, opisivanje, objašnjavanje i dokazivanje, a u nastavi filma ima mnogo prilika za to. Prednost se daje kraćim monolozima koji su zapravo dio heurističkog razgovora. Kraći učenički monolozi postaju i male govorne vježbe kojima se učenik ospoobljava za duže govorenje.

metoda razgovora- *motivacijski* (početak sata), *usmjereni* (etapa analize), *heuristički*  (smišljenim i razvojnim pitanjima razvija se razgovorna nit tako da učenici sami dolaze do zaključaka i novih spoznaja ), *reproduktivni* (ponavljaju se teoretske spoznaje, definicije i objašnjenja koja su već pitanjem čvrsto određena i ograničena. Svrha kojoj se služi, može se postići i drugim, vrednijim vrstama produktivnog i stvaralačkog razgovora), *akademski* ( svi sudionici su ravnopravni, te također nastavnik ravnopravno sudjeluje), *raspravljački* (postavlja se problem, ispituju se mogućnosti njegova rješenja i pronalazi se zajedničko rješenje)

metoda pisanja- zapisivanje bitnih podataka o crtanom filmu, o stvaraocima, pismeno odgovaranje na pitanja, upisivanje na nastavne listiće. Ova metoda korisna je kad nastavnik želi saznati mišljenje svojih učenika i izbjeći mogući utjecaj na druge. Metoda pisanja korisna je u povezivanju nastave filma s nastavom književnosti, scenske umjetnosti, jezika i izražavanja.

metoda čitanja: o filmu se može mnogo doznati čitanjem. Može se uključiti u različite etape nastavnog procesa: kao priprema za gledanje filma, kao odskočište u raspravu, kao zaključak ili dopuna rasprave...

metoda heurističkog razgovora- metoda u kojoj učitelj problem postavi usmjerenim pitanjima te dovodi učenike do samostalnog rješavanja problema

metoda opisivanja, metoda prepričavanja, metoda crtanja- metode kojima će se učenici služiti u izvršavanju svojih zadataka; osposobljavati učenike za pravilno i potpuno izražavanje na hrvatskom književnom jeziku te razvijati sposobnost uspješnog i argumentiranog sudjelovanja u razgovoru i iznošenja vlastitog mišljenja. Metoda crtanja u mlađim razredima osnovne škole često je zanimljiva jer će djeca rado svoj doživljaj filma predstaviti crtežom.

vizualna metoda- gledanje crtanog filma, aplikacije na ploči

metoda recepcije- ostvaruje se na razini početne recepcije, razini prvih dojmova; prvi dojmovi se formiraju u etapi emocionalno-intelektualne stanke

metoda ponavljanja, metoda učenja, metoda gledanja i promatranja, metoda promišljanja i logičkog zaključivanja, analitičko-sintetička metoda, metoda demonstracije, metoda slušanja.

**VII. NASTAVNI IZVORI, NASTAVNA SREDSTVA I POMAGALA:**

Nastavno sredstvoje prijenosnik teksta, sredstvo kojim se tekst učeniku predstavlja,

predočuje.

Nastavno pomagalo je naprava, aparat ili stroj potreban za pokazivanje tekstova

naročitim tehnikama, najčešće različitim projekcijama.

Na satu koristim: ploča, slike, fotografije, dvd player, aplikacije, listići

**VIII. NASTAVNI OBLICI RADA**: frontalni, individualni, u skupini

**IX. STRATEGIJE**: poučavanje, učenje otkrivanjem, doživljavanje, izražavanje i stvaranje, vježbanje, stvaranje

**X. STRUKTURA SATA – USTROJ NASTAVNE JEDINICE:**

1. Emocionalno – intelektualna priprema

a) motivacija

b) najava filma

2. Prikazivanje filma

3. Emocionalno - intelektualna stanka

4. Objava doživljaja

5. Interpretacija filma:

a) literarna interpretacija filma

b) interpretacija filmskih izražajnih sredstava

6. Uopćavanje

7. Stvaralački oblici rada

**XI. A) METODIČKI SUSTAVI U NASTAVI KNJIŽEVNOSTI I MEDIJSKE KULTURE:**

* *Ideološkopragmatički sustav*
* *Ideološkokritički sustav:* prednost se daje otkrivanju veza između materijalne

proizvodnje i filmske komunikacije te pronicanje u uzroke društvenih nejednakosti. Akcent je na filmu kao elementu kulture pri čemu se on opet može promatrati s različitih strana.

* *Kulturološkokritički sustav:* estetsko i psihološko prosuđivanje filmskih vrijednosti i uloga filma u razvoju kulture.
* *Filmološkokritički sustav:* inzistira na filskim specifičnostima. Pretpostavlja se škola gledanja u kojoj učenici stječu filmskojezično oruđe da bi otkrili bit i način djelovanja filma.
* *Filmološkoproizvodni sustav:* shvaćanje da filmska nastava mora biti zasnovana na proizvodnim, stvaralačkim pokušajima učenika, jer se tako može shvatiti bit medija.
* *Pedagoškopragmatički sustav:* u središtu su odgojno-obrazovne potrebe učenka. Film se koristi za razvoj spoznajnih moći i bogaćenje sveukupnog učenikova znanja. Nastavom filma treba iskoristiti sve ono pozitivno što ekran može pružiti općem odgoju i obrazovanju.
* *Problemsko-stvaralački sustav:* ovaj sustav polazi od učenika, ali s jačom usredotočenošću na osposobljavanje za kritički odnos prema filmu, na samostalnost u prosuđivanju funkcije i vrijednost filmskog djela, na stvaralačko iskorištavanje filmske komunikacije. Stvaranjem problemskih situacija učenik se priprema za samostalan pristup filmu, za argumentirano vrednovanje filma te za pouzdanu selekciju ponuđenih filmova i emisija.
* *Integracijsko-korelacijski sustav:* zasniva se na stavu da je nužno cjelinsko promatranje pojava. Film je ušao u didaktičko oblikovan sustav jezičnih i umjetničkih sadržaja nazvan jezično-umjetničko područje, koje obuhvaća verbalni, vizualni, auditivni, scenski i filmski jezik, književnost, likovnu, glazbenu, sensku i filmsku kulturu.
* *Otvoreni ili komunikacijski sustav* (u prvom je planu tijekom nastavnog procesa, odvija se u raznim smjerovima: učitelj-učenik,učenik-učenik, učitelj – rad u skupinama, učenik – rad u skupinama)

1. *NAČELA NASTAVE FILMA:*
   1. komunikacijsko načelo: film pripada sustavu audovizualnih komunikacijskih medija te zajedno s televizijom obavlja različite društvene funkcije. Kao takav, film zahtijeva određenu naobrazbu svih slojeva stanovništva.
   2. pedagoško načelo: filmsku nastavu je nužno provoditi na svim razinama općeg odgoja i obrazovanja. Nastavu treba postaviti na razinu koja je prihvatljiva mogućnostima učenika.
   3. didaktičko načelo: filmska nastava ne može biti uspješna bez prikazivanja filmova. Filmska nastava ne može biti zasnovana na diktiranju i zapamćivanju definicija, pojmova, klasifikacija i drugih pojmova vezanih uz film.
   4. metodičko načelo: polazi se od filma kao cjeline, od globalnih dojmova i općih sudova da bi se preko zapažanja i prosuđivanja pojedinosti došlo do sintetičkih zaključaka i globalne ocjene.
   5. psihološko načelo: film mora biti primjeren stupnju intelektualnog i emocionalnog razvoja djece. Ako učenik ne razumije jezik filma onda dijete neće moći premostiti jaz između dječje psihe i filmskog remek djela.
   6. estetičko načelo: kako bismo učenicima omogućili spoznaju o cjelokupnoj filmskoj djelatnosti treba im pokazati i objašnjavati i komercijalni, nastavni, reklamni, arhivski i neumjetnički film. Učenici izvan škole gledaju više filmova bez estetskih vrijednosti nego onih koji su umjetnički neosporni. Korisno je da se i takvi filmovi analiziraju, proučavaju i ocjenjuju nego da ih se odmah proglasi kičem ili šundom.
   7. gnoseološko načelo: u tumačenju filma treba obuhvatiti i one njegove sastavnice koje prodiru u filozofiju, sociologiju, psihologiju, druge umjetnosti i medije. Pri izboru filma prednost treba davati djelima koji bude znatiželju i radoznalost koje šire obzozr mladih gledatelja i obogućuju njihovo znanje. Pri tome ne treba zanemariti osnovne, filmskoobrazovne i filmskokomunikacijske zadatke. Svrha filmske nastave je da osposobi učenika za stjecanje znanja ne samo čitanjem nego i slušanjem i gledanjem.
   8. načelo demokratičnosti: ostvareno je time da svi učenici imaju pravo sudjelovati, iskazivanju vlastitih iskustva u etapi emocionalno-intelektualne motivacije
   9. načelo jezičnog standarda: osposobljavati učenike za pravilno i potpuno izražavanje na hrvatskom književnom jeziku, razvijati sposobnost uspješnog i argumentiranog sudjelovanja u razgovoru i iznošenja vlastitog mišljenja
   10. načelo stvaralaštva: učenike dovodimo u stvaralačku situaciju (tijekom rješavanja listića) u kojima oni pokazuju stečena jezična znanja i vještine
   11. načelo odgojnosti: poštivanje sugovornika, poštivanje tuđeg mišljenja, dok jedan govori ostali slušaju (prisutno tijekom cijelog sata). Također, o ovom načelu se vodi računa i pri odabiru filma te njegovoj obradi.
   12. načelo primjerenosti: dječji film i interpretacija filma prilagođena je svakom učeniku s obzirom na dob, socijalnu pripadnost, vrijeme, kraj u kojem živi, znanju
   13. načelo zanimljivosti: odabir zanimljivih fotografija.
   14. načelo prosudbe: učenici prosuđuju o filmu i prosuđuju rezultate ostalih skupina
   15. načelo analize i sinteze: načelo analize je u cijelosti prisutno u etapi interpretacije filma (određuju se likovi, njihove osobine, pouka-literarna raščlamba; boja zvuk-fimski jezik), a načelo sinteze u etapi sinteze (usustavljaju se sadržaji raščlanjeni u etapi interpretacije filma)

**PRISTUPI U NASTAVI FILMA:**

* *Literarni pristup:* inzistira na literarnim komponentama filmskog djela: tema, ideja, fabula, likovi, dijalozi, mjesto, vrijeme, kompozicija.
* *Likovni pristup*: u središtu nastavnog procesa su likovni elementi: kompozicija kadra, boja, svjetlo-sjena, linije...
* *Psihološki pristup*: promatranje psihologije likova, zapažanje izražajnih sredstava u dočaravnju psihičkih stanja i obilježja likova.
* *Sociološki pristup*: društveni odnosi, društveni utjecaj na sudbinu junaka, društvenu uvjetovanost ponašanja...
* *Filozofski pristup*: ima u temelju svjetonazorna pitanja.
* *Pedagoški pristup*: usmjeren je na iskorištavanje odgojnih utjecaja filma i na sprečavanje odgojno negativnog zračenja s ekrana. Procjenjuju se postupci, riječi i djela s težnjom da se procijeni što je dobro a što zlo.
* *Žanrovski pristup*: Nameće se pripadnost ili nepripadnost određenom žanru.
* *Impresionistički pristup*: potiče se iznošenje subjektivnih viđenja, pojedinačnih doživljaja i različitih razmišljanja o filmu.

XII. TIJEK NASTAVNOG SATA – OPIS SADRŽAJA RADA:

|  |  |  |  |  |
| --- | --- | --- | --- | --- |
| NASTAVNE SITUACIJE (imen. prema nast. pod.) | OPIS SADRŽAJA RADA (pit. stud. S:, pretp. odg. učenika U:) | MET., OBL. R., SRED. I POM., NAČELA, SUSTAVI, LITER. SPOSOB. | ZADATCI ODREĐ. STUD. PITANJA | KOR. S NASTAV. PREDM. |
| **1. EMOCIONALNO-INTELEKTUALNA PRIPREMA**  **a) motivacija**  **b) najava filma i očekivanja**  **2. PRIKAZIVANJE FILMA**  **3. EMOCIONALNO-INTELEKTUALNA STANKA**  **4. OBJAVA DOŽIVLJAJA**  **(emocionalna i racionalna)**  **5.**  **INTERPRETACIJA FILMA**  **a) literarna interpretacija**  **5.**  **INTERPRETACIJA FILMA**  **a)literarna interpretacija**  **5.**  **INTERPRETACIJA FILMA**  **a)literarna interpretacija**  **b) interpretacija filmskih izražajnih sredstava**  **b) interpretacija filmskih izražajnih sredstava**  **b) interpretacija filmskih izražajnih sredstava**  **b) interpretacija filmskih izražajnih sredstava**  **6. UOPĆAVANJE**  **7. STVARALAČKI**  **OBLICI RADA** | S: Dobar dan!  U: Dobar dan!  S: Moje ime je Mateja i danas ću vam održati sat hrvatskoga jezika.  Na početku sata odigrat ćemo igru Memory.  Na ploči se nalaze aplikacije raznih boja te aplikacije na kojima pišu nazivih tih boja. Učenici trebaju spojiti parove, odnosno boju s njezinim nazivom.  Imate li vi neku najdražu boju? Zašto baš ta boja? Zbog čega vam je najdraža?  Što vam prvo padne na pamet kada pogledate pojedinu boju?  ..  Nakon razgovora o bojama  najavljujem gledanje crtića. Na ploču pišem podatke o crtanom filmu :  Borivoj Dovniković; „Bijela priča“.  Postavljam djeci pitanje: „Što očekujete da ćete  vidjeti u crtiću sad kada ste čuli naslov?“, „Pogledajte sada film i otkrijte hoće li se vaša očekivanja ostvariti ili ne. Otkrijte o čemu ovaj crtani film pripovijeda i koji se sve likovi pojavljuju u njemu.“  (prikazivanje filma „Bijela priča u trajanju od 4 minute)  Nakon prikazivanja filma slijedi emocionalno- intelektualna stanka radi sređivanja doživljaja i misli o pogledanom filmu i popuštanja emocionalne napetosti.  Postavljam pitanja:  Kako vam se svidio crtani film „Bijela priča?“, Zašto vam se svidio ili zašto nije? Što vam se najviše svidjelo? Kako ste se osjećali gledajući film?  Jeste li razumjeli crtani film i je li vam jasno sve što se događalo?  Postavljam pitanja: „O čemu filmska priča pripovijeda?“  Filmska priča pripovijeda o dječakui djevojčici koji rade snjegoviće koji tijekom noći oživi i vodi dječaka u svoj bijeli svijet. Po povratku shvaćamo da je dječak to sve sanjao i da snjegović i dalje stoji u dvorištu.  „Može li mi netko ukratko prepričati  radnju crtanog filma?“  „Tko su glavni likovi?“  Glavni su likovi dječak i snjegović“ „Kakav je dječak, opišite mi ga?“, „Ima li nešto što vam se posebno svidjelo  kod njega ili možda nije?“ „Kakav je snjegović?“,  „Što je posebno kod ovog snjegovića?“,  Što se sve nalazi u snjegovićevom bijelom svijetu?“  „ Tko se još pojavljuje u filmu?“  Kako se zovu dječak i djevojčica?  „ Govore li likovi?“ „Gdje se odvija radnja filma?“  „ Koje je vrijeme radnje?“  „Što vam je u filmu bilo smiješno ili tužno?“, „Kakav je završetak filma, sretan ili tužan?“  Pri gledanju filma govor, pokret, boja i šumovi poslužili su boljem razumijevanju filma. To su FILMSKA IZRAŽAJNA SREDSTVA.  Pogledat ćemo film još jednom. Sad obratite pažnju na boju, zvukove koje čujete i pokrete koje ćete vidjeti.  BOJA:  Kakva je boja zastupljena u  filmu? Ima li puno različitih boja?Nema. Ističe li se neka boja? Koje je boja  najzastupljenija u crtanom filmu „Bijela priča?“ Bijela boja.  „Što je sve bijelo u ovom crtiću?  ZVUK:  Prisjetite se kakve smo sve zvukove čuli u filmu?  Govore li likovi u filmu? Kako smo onda uspjeli razumjeti film? Kako se zove osoba koja nam priča priču? Osoba koja nam priča priču zove se priprovijedač. Pripovjedač je osoba koja prepričava događaje u ovom crtanom filmu i pomaže u razumijevanju filmske priče.  Koji zvukovi se pojavljuju u filmu?  Čujemo glazbu, govor pripovjedača.  Ima li šumova u filmu i koje ste sve šumove upamtili?  Možemo li  razumjeti govor likova?  Kako komuniciraju likovi?  Šumovima i zvukovima.  POKRET:  Kako znamo o čemu likovi govore? Što nam je još pomoglo u razumijevanju filma? Pomogli su nam pokreti likova.  Kakve ste pokrete uočili u filmu? Jesu li ti pokreti mogući u stvarnosti.  Kojoj vrsti pripada ovaj film?  Koje vrste filmova postoje?  Tko izrađuje filmove?  Tko je redatelj ovog filma?  Znate li kako nastaje crtani film?  Kako se dobije pokret u crtanom filmu?  Učenicima dijelim radne listiće. Zajedno čitamo upute za rješavanje. Učenici samostalno rješavaju zadatke. Provjeravamo točnost tako da učenici jedan po jedan čitaju rješenja koja su napisali.  Zamislite kamo biste vi voljeli da vas snjegović odvede. Što biste tamo vidjeli? Gdje biste se nalazili? Koga biste upoznali?  Napišite o tome tri rečenice te nacrtajte koristeći svijetle boje. | - frontalni rad, metoda razgovora, komunikacijski sustav  - metoda promišljanja i logičkog zaključivanja  -metoda razgovora  - metoda razgovora  -heuristički razgovor  -motivacijski razgovor  -metoda pokazivanja  -metoda usmenog izlaganja    -metoda usmenog izlaganja  -metoda razgovora  - metoda demonstracije, DVD projekcija  -metoda recepcije  -metoda otkrivanja  -metoda  recepcije  -metoda opisivanja  -metoda prepričavanja  -metoda recepcije  -metoda zaključivanja  -metoda istraživanja  - metoda promišljanja i logičkog zaključivanja  -načelo jezičnog standarda  -načelo demokratičnosti  -metoda heurističkog razgovora  - metoda razgovora, interpretativni sustav, korelacijsko-integracijski sustav, metoda prepričavanja, metoda upućivanja  - metoda prepričavanja  - metoda prepričavanja  - metoda prepričavanja  - metoda promišljanja i logičkog zaključivanja  - metoda promišljanja  - metoda razgovora  -metoda zaključivanja  - metoda promišljanja  - metoda razgovora  -metoda upućivanja  -načelo prosudbe  -načelo primjerenosti  -načelo prosudbe  -metoda zapažanja  -metoda uočavanja  -metoda usmenog izlaganja  -metoda otkrivanja  -metoda zaključivanja  -metoda pisanja  -metoda razgovora  -metoda zaključivanja  -metoda otkrivanja  -metoda usporedbe  - metoda razgovora  - metoda promišljanja i logičkog zaključivanja  -metoda pisanja  -metoda upućivanja  -metoda uočavanja  -načelo stvaralaštva  -samostalan rad učenika  -metoda usmenog  izlaganja | predstavljanje, poticanje učenika na aktivnosti i sudjelovanje u radu, razvijanje i poticanje navike slušanja i poštivanja sugovornika, razvijanje učenikove moralne, društvene i estetske osobine, razvijanje komunikacije, razvijanje  izražajnih i misaonih  sposobnosti, osposobljavati učenike za pravilno i potpuno izražavanje  - razvijanje sposobnosti promatranja i uočavanja  - poticanje učenika na aktivnost i sudjelovanje u radu  - poticanje učenika na aktivnost i sudjelovanje u radu, razvijanje izražajnih i misaonih sposobnosti  - sređivanje dojmova, osjećaja i misli  - razvijanje logičkog zaključivanja  -poticati učenike na iznošenje vlastitog mišljenja i doživljaja  - razvijanje logičkog zaključivanja  - kreativno reagiranje  - razvoj sposobnosti izražavanja mišljenja  -poticati komunikativnost učenika  - kreativno reagiranje  - razvoj sposobnosti izražavanja mišljenja  poticati komunikativnost učenika  - uočiti filmska  izražajna sredstva  - razvijati samostalnost učenika u radu  utjecati na vizualnu i auditivnu percepciju  - zapisati najvažnije podatke koje smo otkrili gledajući film  razvijati sposobnosti promišljanja i logičkog zaključivanja  - percepcija detalja  -razvijati samostalnost učenika u radu  -potaknuti stvaralačko mišljenje i izražavanje učenika |  |